སྔོན་མ་འབད་བ་ཅིན་ང་བཅས་ར་ན་གཞོན་ཚུ་གིས་ཁོང་རའི་སེམས་ཁར་ཡོད་པའི་དགའ་བ་དང་སྐྱོ་བའི་ཚོར་སྣང་འདི་ཚུ་ཕྱི་ཁར་སླབ་ནིའི་ཐབས་ཤེས་ལུ་སྐད་ཀྱི་གདངས་ཀྱི་ཐོག་ལས་རྩང་མོ་འཐེན་ནི་འདི་གནམ་མེད་ས་མེད་ཡོངས་གྲགས་སྦེ་ཡོདཔ་ཨིན།རྩང་མོ་འདི་ང་བཅས་ར་ཕོ་མོའི་བར་ན་དགའ་མཐུན་དང་མ་དགའ་བའི་ལོ་རྒྱུས་འདི་ལས་གཞན་ཡང་སེམས་ཁའི་ཚོར་སྣང་ཚུ་སླབ་ནིའི་དོན་ལུ་ལག་ལེན་འཐབ་དོ་ཡོདཔ་ད་རྩང་མོ་འདི་ཞབས་བྲོ་བཟུམ་སྦེ་ལེའུ་བསྒྱུར་ཏེ་རྐྱབ་སྲོལ་མེདཔ་ད་འདི་ཡང་གཙོ་བོ་ར་ཕོ་དང་མོའི་བར་ན་སྡེ་ཚན་སྦེ་བཟོ་སྟེ་གཅིག་གིས་གཅིག་ལུ་ཡོད་པའི་སེམས་ཀྱི་ཚོར་སྣང་དང་སྟབས་མ་བདེཝ་ཚུ་འགྲན་བསྡུར་གྱི་ཐོག་ལས་སྦེ་སླབ་མས།ཚོར་སྣང་ཚུ་ཡང་དཔེར་ན་དགའ་བའི་གཏམ་མ་དགའ་བའི་ལོ་རྒྱུས་བསྟོད་པ་དང་རེ་སྨོན་འདི་ལས་དགྲ་གླུ་སྦེ་ཚུ་ཨིནམ་ད་ད་ལྟོའི་རྩང་མོ་འདི་བློ་འགྱོད་དང་དགའ་ཚོར་མ་དགའ་བའི་ལོ་རྒྱུས་དང་བློ་ཁ་མ་འབབ་ཚུ་ཆ་མཉམ་ཡོད་མི་རྩང་མོ་ཅིག་མས།